Պուերտո Այակուչո

Պուերտո Այակուչո (), քաղաք Վենեսուելայում՝ այդ երկրի մայրաքաղաք Կարակասից մոտավորապես 550 կիլոմետր դեպի հարավ։ Ամազոնաս նահանգի և Ատուրես համայնքի վարչական կենտրոնն է։ Ընկած է Ամազոնի ամենամեծ վտակի՝ Օրինոկո գետի աջ ափին՝ կոլումբիական Կասուարիտո քաղաքի դիմաց. ունի գետային նավահանգիստ, օդանավակայան։ 20-րդ դարի 70-ական թվականներին շահագործման է հանձնվել Կաիկարա դել Օրինոկո տանող ավտոմայրուղին։ Շրջակայքում կան արևադարձային անտառներ, որտեղ աճում են նաև կաուչուկի ծառ, բալատա։ Մերձակայքում գտնվող գեղատեսիլ Տեպուի լեռները, Յուտախե ջրվեժը, Կասիկիարե գետը, քաղաքում գործող թանգարանը, որն ուշագրավ ցուցանմուշներ ունի տեղաբնիկների պատմության, մշակույթի, կենցաղի մասին, զբոսաշրջային գրավչություն են հաղորդում Պուերտո Այակուչոյին։ 

Բնակչության թվաքանակը 2011 թվականի տվյալներով եղել է 104.294:

Պատմություն 
Հիմնադրվել է 1924 թվականին, դրանից հարյուր տարի առաջ տեղի ունեցած Այակուչոյի ճակատամարտի պատվին կոչվել Պորտու Այակուչո։ 1928 թվականին հռչակվել է Ամազոնաս նահանգի մայր քաղաք։ 1954 թվականին այստեղ օծվել է սրբասուրբ Աստվածամոր տաճարը։

Պատկերասրահ

Կլիմա
Պուերտո Այակուչոյին բնորոշ է արևադարձային խոնավ կլիման (Köppen climate classification-ի դասակարգմամբ՝ Am). կարճատև չորային տարեշրջանը ընկած է դեկտեմբեր-մարտ միջակայքում։ Ամենաշոգ ամիսը  մարտն է՝ օդի 29.4 °C (84.9 °F) միջին ջերմաստիճանով, համեմատաբար սառն ամիսը՝ հուլիսը՝ 26.3 °С (79.3 °F) միջին ջերմաստիճանով։

Ծանոթագրություններ

Արտաքին հղումներ 

 Նահանգային վարչակազմի կայքէջը
 Պուերտո Այակուչոյի քաղաքապետարանի կայքէջը  http://atures-amazonas.gob.ve/  
 VenezuelaTuya: Puerto Ayacucho
 

Վենեսուելայի քաղաքներ
Վենեսուելայի բնակավայրեր
Նավահանգիստներ
Առափնյա բնակավայրեր
Վարչական կենտրոններ